La laboristoj de la litovia uzino pri azota sterko kaj kemiaj produktaĵoj « Achema » komencis senliman strikon la 8an de februaro, post daŭra strebado por uzi ĉiajn rimedojn de sociala dialogo kaj akiri kolektivan konvencion.
#000002
Temas pri la unua striko en la litovia privata sektoro dum tiuj lastaj 30 jaroj. La dunginto ignoras la rajton al intertraktado.
#000003
Li kvalifikas la kolektivan konvencion kiel « nuran paperpecon » kaj akuzas la sindikaton, ke ĝi estas la plej granda risko kaj minaco por la entrepreno. Li nur promesis revizii la salajran sistemon kaj altigi la salajrojn.
#000004
Per ilia striko, la laboristoj postulas, ke la salajra sistemo estu precizigita en la kolektiva konvencio.
#000005
Ili ankaŭ petas indicigon de la salajroj kaj klarajn regulojn koncerne la kromajn laborhorojn.
#000006
Ni urĝe petas de la direkcio de la entrepreno « Achema », ke ĝi agnosku la sindikaton, respektu ĝian rajton al intertraktado, kaj konforme al principo de konstruiva sociala dialogo kaj reciproka komprenemo, interkonsentu pri kolektiva konvencio.
#000007
Mi plene subtenas la strikon de la laboristoj de la entrepreno « Achema » kaj ilian lukton por akiri procezon de konstruiva dialogo kaj kolektiva konvencio. Mi petas de vi, konforme kun la principoj de konstruiva sociala dialogo, ke vi kunsidu kun la sindikato, intertraktadu sincere kaj subskribu kolektivan konvencion.
#000008
Partnerece kun la Sindikata Federacio de la litovia industrio (LPPSF), kiu grupigas 38 sindikatojn kaj 3 000 membrojn en la sektoroj de kemia industrio, konstruado, energio kaj elektro, ruboj kaj akvo en tuta Litovio.
#000009
La sanlaboristoj estas agnoskitaj en la tuta mondo kiel herooj kaj heroinoj en la lukto kontraŭ la Kovim. Multaj sanlaboristoj en la mondo organiziĝis en sindikatoj por intertraktadi pri plej sekuraj laborkondiĉoj. Kiam la laboristoj de la germana multnacia entrepreno Fresenius en Kolombio organizis sindikatojn kaj komencis intertraktadojn, almenaŭ du elektitaj gvidantoj estis morto-minacitaj.
#000012
De multaj jaroj, Kolombio estas konata kiel unu el la plej danĝeraj landoj en la mondo koncerne aktivulojn kaj sindikatanojn.
#000013
La kolombia Ŝtato konfirmas, ke 145 gvidantoj de la sociaj movadoj estis murditaj dum la sola jaro 2021.
#000014
Kiam la kolombiaj gvidantoj estas minacitaj, ili prenas tion tre serioze. Julian Parra kaj Claudia López, du laboristoj de Quironsalud (filio de Fresenius) ricevis morto-minacon. Claudia raportis la detalojn de tiuj minacoj al la surloka polico. Julian fuĝis Kolombion.
#000015
Ili ambaŭ petis de sia germana dunginto, ke ĝi denuncu publike tiujn minacojn kaj ĉiujn similajn minacojn. Fresenius kaj Quironsalud ignoris aŭ forpuŝis la oficialajn ripetitajn petojn faritajn en Kolombio, Hispanio kaj Germanio.
#000016
Kuniĝu kun Claudia, Julian, la ISP, UNI Global Union, IndustriALL kaj la Monda Sindikata Alianco Fresenius por postuli, ke Fresenius denuncu tuj kaj senkondiĉe tiujn minacojn kaj ĉiujn similajn minacojn kontraŭ la sindikataj gvidantoj elektitaj de la laboristoj de Fresenius. Anstataŭ silenti, la entrepreno devus aranĝi sincerajn intertraktadojn kun la sindikato de siaj dungitoj.
#000017
Mi skribas al vi por peti de Fresenius kaj ĝia filio Quironsalud, ke ili denuncu publike la morto-minacojn adresitajn en Kolombio kontraŭ la sindikatanoj, kaj adoptu aranĝojn por certigi la sekurecon de Claudia Lopez kaj Julian Parra.
#000018
Fresenius kaj Quirónsalud intertraktadu kaj sincere akiru akordojn pri kolektiva intertraktado cele al reduktado de la konfliktoj, kiuj estas la kunteksto de tiuj minacoj. Grave estas, ke vi laboru kun la surloka sindikato por formi la kadrojn kaj la dungitojn koncerne iliajn rajtojn aniĝi al libera sindikato sen timigo kaj por protekti kaj garantii la laborpostenojn de la sindikataj gvidantoj, kiuj suferas morto-minacon.
#000019
Krome, Fresenius devas helpi Julian Parra en lia azilpeto kaj liaj demarŝoj por trovi laborpostenon por Claudia Lopez kaj adopti aranĝojn, kiuj garantias ŝian sekurecon.
#000020
La silento de Fresenius estas danĝera. Vi agadu tuj por certigi la sekurecon de viaj laboristoj kaj garantii la rajton de ĉiuj laboristoj de Fresenius aniĝi al sindikato sentime.
#000021
Partnerece kun la Internacio de la Publikaj Servoj (ISP), internacia sindikata federacio, kiu grupigas pli ol 700 sindikatojn kaj reprezentas 30 milionojn da laborsitoj en 154 landoj,
#000022
UNI Global Union, kiu reprezentas 20 milionojn da laboristoj en pli ol 150 landoj, ĉefe dungitaj en la sektoroj de servoj,
#000023
IndustriALL, kiu reprezentas 50 milionojn da laboristoj en 140 landoj en la sektoroj mina, energia kaj manufaktura,
#000024
kaj la Fresenius Internacia sindikata alianco, kiu grupigas 50 sindikatojn en la tuta mondo.
#000025
La sindikato UITA postulas tujan liberigon kaj senkondiĉan forlason de ĉiuj akuzoj kontraŭ 8 sindikataj gvidantoj de la Labor Rights Supported Union of Khmer Employees of NagaWorld (LRSU). La 18an de decembro 2021, la laboristoj de la hotelo-kazino NagaWorld ekstrikis por protesti kontraŭ la rifuzo de la direkcio komenci sincerajn intertraktadojn pri la amasa kaj deviga maldungado de pli ol 1 300 laboristoj, kiu lasis multajn el ili sen vivrimedoj.
#000027
La 31an de decembro, la polico komencis aresti laboristojn kaj gvidantojn de la LRSU. La 4an de januaro 2022, la prezidanto de la LRSU, Sithar Chhim estis perforte arestita sur la strikposteno fare de policistoj civilvestitaj. Aliaj sindikataj gvidantoj estis arestitaj.
#000028
Ok personoj nun enkarcerigitaj kaj akuzataj pri instigaj deliktoj nome de la punkodo, riskas punon ĝis 5 jaroj da malliberejo. La striktigoj ligitaj al la Kovim-19 estas utiligitaj kiel preteksto por rifuzi al ili laŭleĝajn defendantojn. La Ĝenerala direktoro de la IOL, Guy Ryder, esprimis sian profundan maltrankvilon koncerne tiujn arestojn, kaj petis tujan liberigon de ĉiuj arestitaj personoj.
#000029
Ni petas de vi respondon al la peto de la Ĝenerala direktoro de la Internacia Organizaĵo de Laboro, kaj ke vi uzu viajn potencojn por ebligi tujan liberigon de la 8 sindikataj gvidantoj de la Labor Rights Supported Union of Khmer Employees of NagaWorld (LRSU) arestitaj la 4an de januaro 2022.
#000031
Ĉiuj krimaj akuzoj kontraŭ la 8 sindikatanoj estu senkondiĉe forlasitaj.
#000032
Kiel vi scias, Kamboĝo ratifis la konvenciojn 87 (Konvencio pri la sindikata libereco kaj protektado de la kolektivaj intertraktadoj) kaj 98 (Konvencio pri la rajto al organizado kaj kolektiva intertraktado) de la IOL. La preventa enkarcerigo de sindikataj gvidantoj pro aktivecoj ligitaj al uzado de iliaj rajtoj estas kontraŭa al la principoj de asociiĝa libereco.
#000033
Partnerece kun la Internacia sindikato pri nutrado, agrikulturo, hotelaro, restoracio, turismo, tabako kaj koneksaj branĉoj (UITA).
#000034
De multaj jaroj, la sendependaj sindikatoj de Alĝerio, kiuj postulas rajtojn kaj agnoskon frontas represion. Ĝi kreskis pro la apero de la amasa movado, la Hirak. La amasaj maldungoj de sindikataj gvidantoj kaj membroj, la fermado kaj la sigelita pordo de la sindikataj lokaloj fare de la polico, la turmentado kaj enkarcerigo konsistigas la nunan represion, kiu eniris en novan danĝeran fazon.
#000036
La 30an de junio, la alĝeria polico arestis la sindikatan gvidanton Ramzi Dardar, aŭtmekanikisto kaj elektita gvidanto de la Alĝeria Unuiĝo de la Industrioj (AUI), kiu reprezentas la laboristojn de la neformala industria sektoro kaj estas aliĝinta al la sendependa konfederacio COSYFOP. Dardar estas akuzita pri terorismo, kaj ke li ŝancelis la moralon de la armeo kaj la nacian union per siaj publikigaĵoj en la sociaj retoj.
#000037
La internaciaj sindikatoj IndustriALL, ISP kaj UITA petis de la IOT, ke ĝi intervenu kaj postulu de la registaro, ke ĝi liberigu Dardar kaj forlasu ĉiujn akuzojn kontraŭ li. La alĝeria registaro reagis translokante Dardar en malliberejon rezervitan al la morto-kondamnitoj. La dato de la proceso ne ankoraŭ estis fiksita. Alarmaj raportoj mencias, ke lia fizika kaj mensa sano difektiĝas.
#000038
Ni petas de la alĝeria registaro, ke ĝi liberigu Ramzi Dardar tuj kaj senkondiĉe, kaj respektu plene la sindikatajn kaj demokratiajn rajtojn formulitajn en la internaciaj normoj, interalie la konvencioj de la IOT.
#000039
Mi kuniĝas kun la monda kampanjo, kiu petas de la alĝeria registaro tujan liberigon de Ramzi Dardar, kaj ke ĝi forlasu la akuzojn pri terorismo intence fabrikitajn kontraŭ li. La alĝeria registaro kalkulu pri la alvokoj de la demokratia movado kaj respektu Homajn kaj laborajn nternaciajn rajtojn kaj esprimliberecon.
#000040
LabourStart, kune kun la Internacio de Edukado, alvokas vin protesti kontraŭ la malfondo de la Asocio de jordaniaj instruistoj (AJI), kaj la amasaj maldungadoj de instruistoj, inter kiuj 14 apartenas al la AJI. La jordaniaj sekurecaj fortoj denove arestis kaj detenis la gvidantojn de la AJI okaze de la Monda tago de la instruistoj. La kontraŭ-ribela polico estis deplojita por haltigi la pacajn manifestaciojn organizitajn por denunci la represio kontraŭ la sindikataj rajtoj.
#000042
La AJI estis malfondita la 31an de decembro 2020 de la instanca tribunalo de Amano. La 29an de septembro 2021, la ĝenerala prokuroro forpuŝis la apelacion faritan de la AIJ kontraŭ la malfondo de la sindikato kaj la enkarcerigo dum jaro de la 14 membroj de la estraro de la AJI. La AJI utiligis la Mondan tagon de la instruistoj por denunci sian pluan juran persekutadon. La AIJ ankaŭ petis nuligon de ĉiuj obstakloj, kiuj malhelpas la instruistojn plenumi sian rajton pri asocia libereco kaj kolektiva intertraktado.
#000043
La jordania registaro utiligis la urĝan leĝon promulgitan dum la pandemio por turmentadi jure la membrojn de la sindikatoj, la instruistojn kaj la laboristojn pri edukado.
#000044
La reglamentoj koncerne la dungadon de la funkciuloj ankaŭ estis dolĉigitaj por faciligi ilian maldungon. Almenaŭ 65 instruistoj estis devigitaj emeritiĝi anticipe.
#000045
Mi skribas al vi por protesti kontraŭ la malfondo de la Asocio de jordaniaj instruistoj (AJI) kaj la amasa maldungo de instruistoj, inter kiuj 14 gvidantoj de la AJI. La kriminaligo de la sindikataj legitimaj aktivecoj, inkluzive de la marŝadoj kaj manifestacioj, ne estas tolerebla.
#000046
Mi do urĝe petas de via registaro :
#000047
reenpostenigi senkondiĉe la estrojn maldungitajn de la Asocio de jordaniaj instruistoj kaj la 65 instruistojn, kiuj estis devigitaj emeritiĝi anticipe ;
nuligi la interrompon de la sindikataj aktivecoj de la AJI ;
garantii la fundamentajn rajtojn kaj la demokratiajn liberecojn de la edukistoj kaj de ĉiuj laboristoj, nome la liberecoj pri esprimo kaj asociiĝo, libereco de kunveno, kiuj estas esencaj por la funkciado de sendependaj sindikatoj ;
daŭrigi la reformon de la naciaj leĝoj por konformi ilin kun la internaciaj normoj.
#000048
Partnerece kun la Internacio de Edukado, monda sindikata federacio, kiu grupigas 384 asociojn kaj sindikatojn en 178 landoj kaj teritorioj, ĝi reprezentas 32,5 milionojn da instruistoj kaj aliajn dungitojn pri edukado.
#000049
Irano ne permesas funkciadon de sendependaj sindikatoj, kaj la sindikataj aktivuloj estas ofte enkarcerigitaj, kiam ili defendas la laboristajn rajtojn. LabourStart kondukis multajn kampanojn por defendi la sindikatanojn, malliberigitajn en Irano.
#000051
Malgraŭ tio, la laboristoj plu organizas strikojn kaj protestojn kontraŭ la malbonaj dungintoj, kaj kelkfoje ili venkas. Tiujn lastajn jarojn, dekoj da miloj da portempaj laboristoj, kiuj laboras en petrol- kaj gas- projektoj en Irano partoprenis neleĝajn strikojn, kunordigitajn fare de strikkomitatoj. La laboristoj protestas kontraŭ la laboroj efektivigitaj en ekstrema varmo, la malaltaj salajroj, la malbonaj vivkondiĉoj, la maldecaj laborcikloj kaj la salajro-faktoroj, kiuj ne ĝuste informas pri la asekuraj kotizoj, kaj enpoŝigas la diferencon.
#000052
Tiuj laboristoj komencis venki, kaj la registaro konsideris tion : pasintmonate, unuafoje, la ministrejo pri Laboro renkontis reprezentanton de la laboristoj, la UMMI, kiu estas la irana aliĝinto de IndustriALL, por aŭskulti la laboristajn postulojn. Estas nun tempo formaligi tiun aranĝon, agnoskante la sendependajn sindikatojn kiel legitimajn reprezentantojn de la laboristoj, kaj konstruante sistemon de industriaj rilatoj konformaj al la mondaj normoj kaj al la konvencioj de la IOL.
#000053
Alvoku la iranan registaron, ke ĝi agnosku la sendependajn sindikatojn !
#000054
La laboristoj de multaj industrioj en Irano suferas pri nejustaj kondiĉoj. Ili estas ekspluatataj fare de senskrupulaj dungintoj kaj ne estas reprezentataj de sendependaj sindikatoj. Dum via registaro postulas altan produktivon en la petrol- kaj gas- projektoj, laboristoj efektivigas danĝerajn laborojn, en malfacilaj kondiĉoj, en ekstrema varmo kaj por malaltaj salajroj. Ili estas ekspluatataj de salajro-faktoroj.
#000055
La laboristoj protestis kontraŭ tiuj kondiĉoj emfazante serion de legitimaj postuloj, interalie salajra strukturo intertraktitaj laŭ laborkategorio, taŭga socia asekuro, pli bonaj vivkondiĉoj kaj laborciklo, kiu ebligas al ili vidi sian familion.
#000056
Antaŭnelonge, via ministrejo pri Kooperativoj, Laboro kaj Socia protektado renkontis reprezentantojn de la laboristoj por auskulti iliajn postulojn. Temas pri necesa etapo. Ni petas de vi, ke vi tuj komencu konformigi la sistemon de industriaj rilatoj de Irano kun la mondaj normoj kaj la konvencioj 87 kaj 98 de la IOL pri la libereco pri asocio kaj la rajto organizi kaj plenumi kolektivan intertraktadon.
#000057
Partnerece kun IndustriALL, kiu reprezentas 50 milionojn da laboristoj en 140 landoj en la sektoroj pri minekspluatado, energio kaj manufaktura industrio. Ĝi konsistigas forton de tutmonda solidareco, kaj luktas por pli bonaj laborkondiĉoj kaj sindikataj rajtoj en la tuta mondo.
#000058
La guberniestro de Porto-Riko utiligas la privatigon de la elektroreto de Porto-Riko por ataki UTIER, plej malnova kaj granda sendependa sindikato de la insulo, kiu reprezentas la laboristojn de la elektro-sistemo de pli ol 79 jaroj. La registaro transdonis la ekspluatadon de la elektroreto de la insulo al la privata entrepreno LUMA Energy ekde la 1-a de junio.
#000060
Luma ne agnoskis la kolektivan konvencion de UTIER kaj pli ol 3 000 laboristoj en la elektro-sektoro ekstrikis, rifuzante labori por LUMA. La guberniestro ekvalidigis la kontrakton malgraŭ la oponoj de la laboristoj kaj konsekvence, LUMA ne disponas pri sufiĉe da kvalifikitaj dungitoj por konvene funkciigi la reton, kio endanĝerigas la tutan insulon. Miloj da kvalifikitaj laboristoj en la elektrofako estis translokitaj en registaraj laborpostenoj sen rilatoj kun la elektroreto aŭ en agentejoj, kiuj ne havas rimedojn por pagi iliajn salajrojn aŭ avantaĝojn.
#000061
Postulu de la guberniestro de Porto-Riko, ke li agnosku la rajtojn de la elektrolaboristoj de la insulo kaj restarigu iliajn laborpostenojn en la elektro-sistemo !
#000062
Mi skribas al vi por peti agnoskon de la rajtoj de miloj da elektrolaboristoj de Porto-Riko, kiuj estis translokitaj pro la kontrakto kun LUMA Energy. La kontrakto kun LUMA kontraŭleĝe senigis la laboristojn je iliaj rajtoj kaj sindikataj avantaĝoj, malobserve al la leĝo 120-2018. Miloj da elektrolaboristoj translokitaj ne kapablas fari sian laboron, pri kio li ricevis formadon, kaj frontas necertan estontecon, dum LUMA ne kapablas administri konvene la reton.
#000063
La kontrakto estu nuligita, tiel ke la sindikataj laboristoj povu efektivigi la urĝan laboron de bontenado kaj rekonstruado de la elektro-sistemo de Porto-Riko.
#000064
Partnerece kun Public Services International, internacia sindikata federacio, kiu grupigas pli ol 700 sindikatojn kaj reprezentas 30 milionojn da laboristoj en 154 landoj
#000065
kaj UTIER. La laboristoj de la Sindikato de elektro-industrio kaj irigacio de Porto-Riko unuiĝas por labori por kaj en defendo de niaj interesoj kaj komunaj rajtoj, tiuj de la tuta laboristaro kaj de nia popolo. Pro tio, ni opinias, ke energio estas rajto de la tuta homaro – kaj ne estas komercaĵo.
#000066
La 1-an de februaro, la milita puĉo en Birmo renversis la elektitan registaron de la lando kaj instalis despotan militan ĥunton.
#000068
De tiam, la militistoj mortigis pli ol 1 000 manifestaciantojn kaj pacemajn civilulojn kaj delokis 175 000 personojn. 7 000 civiluloj estis arestitaj, enkarcerigitaj kaj kondamnitaj. 300 000 laboristoj estis maldungitaj kaj plejparte el la sindikatanoj estis truditaj kaŝiĝi. La mongajnoj de 83% el la birmaj familioj duoniĝis kaj pli ol 25 milionoj da personoj vivas en malriĉeco. En spirito de solidareco kaj demokratio, la Council of Global Unions alvokis la internacian komunumon adopti urĝajn aranĝojn kontraŭ la milita puĉo por meti finon al la kruelaĵoj kaj al la katastrofo koncerne Homajn rajtojn en Birmo.
#000069
En junio, iniciate de la grupo de laboristoj de la Internacia Organizaĵo de Laboro, la Internacia Konferenco pri laboro repuŝis la potencojn de la nelegitima milita ĥunto de Birmo, kaj alvokis al restarigo de la demokratio en la lando. Unuiĝintaj Nacioj nun devas fari same.
#000070
Mi subtenas la alvokon lanĉitan de la sindikatoj el la tuta mondo dum la 76-a Ĝenerala Asembleo de Unuiĝintaj Nacioj, ke ĝi agnosku la Registaron de Nacia Unuiĝo (NUG) kiel legitiman reprezentanton de la birma popolo – kaj ke ĝi repuŝu la militan ĥunton.
#000071
La laboristoj de la aertrafiko de la hungara provizanto de servoj en aernavigacio estas kontraŭleĝe senigitaj je ilia fundamenta rajto al striko. La 26an de julio, pretekste de Kovim-19, la hungara registaro malpermesis al la laboristoj striki, baziĝante sur du dekretoj, malobserve al la decido de la hungara Apelacia kortumo de la 20a de julio 2021, kiu konfirmis ilian laŭleĝan strikrajton.
#000075
Ni rifuzu tiun novan malobservadon de la Jurŝtato fare de la hungara registaro kaj ni rifuzu la sindikatan detruadon ĉe HungaroControl.
#000076
Mi skribas al vi pri du kontraŭleĝaj decidoj prenitaj de via registaro la 26an de julio, kiu senigas la laboristojn en aertrafiko de la hungara provizisto pri servoj de aernavigacio (ANSP) - HungaroControl – pri ilia fundamenta strikrajto. Mi memorigas al vi, ke la reprezentado kaj kolektiva intertraktado estas fundamentaj rajtoj de la laboro, kiuj estu respektataj.
#000079
Mi do petas de vi meti finon al la malobservado de la Jurŝtato en Hungario, atenti pri respekto de la rajtoj de la laboristoj en Hungario, kaj relanĉi la socialan dialogon.
#000080
Partnerece kun la Eŭropa Federacio de la Transport-laboristoj, kiu reprezentas pli ol 5 milionojn da transport-laboristoj en pli ol 200 sindikatoj de la sektoro
#000081
De jaroj, la profitoj de la tabak-kompanioj senĉese kreskas, dum la salajroj en la takak-ekspluatejoj plu estas malaltaj. Pro tio, la laboristoj plu luktas por siaj fundamentaj homaj rajtoj.
La laboristoj de la tabak-ekspluatejoj de Norda Karolino en Usono kampanjas por akiri agnoskon de sia rajto pri organizado kaj kolektiva intertraktado, cele al plibonigo de siaj viv- kaj labor-kondiĉoj.
La laboristoj unuiĝis ene de la Farm Labor Organizing Committee (FLOC), kiun British American Tobacco rifuzas agnoski. BAT rifuzas ankaŭ konfesi sian kulpecon en la malkonstruo de la sindikatoj en la farmbienoj de siaj provizantoj.
Bonvolu subteni la FLOC en ĝia kampanjo por la digneco de la laboristoj kaj homaj rajtoj.
#000083
BAT devas agadi por meti finon al la malobservadoj pri homaj rajtoj en sia provizad-ĉeno. Ni urĝe petas de BAT, ke ĝi engaĝiĝu en sincerajn intertraktadojn kun la Farm Labor Organizing Committee (FLOC), cele al akiro de akordo, kiu plene garantias la rajtojn de la tabak-laboristoj organiziĝi kaj kolektive intertraktadi.
#000084
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000087
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000089
Voir le profil de neniammilitointerni sur le portail Overblog
#000090